Адахаўшчына (Баранавіцкі раён)

Ада́хаўшчына (трансліт.: Adachaŭščyna, руск.: Адаховщина) — вёска ў Баранавіцкім раёне Брэсцкай вобласці. Уваходзіць у склад Крошынскага сельсавета. Размешчана за 10 км на поўнач ад Баранавічаў, каля р. Шчара. Гісторыя У 1866 годзе тут пабудавана Ільінская царква, якую наведвала каля 3 тыс. вернікаў (1879). Царкве належала 60 дзесяцін зямлі, у тым ліку 30 дзесяцін ворыва. У 1886 годзе сяло, 2 царквы і школа. У 1909 годзе сяло і маёнтак у Дараўскай воласці Навагрудскага павета Мінскай губерні. З 1921 года ў складзе Польшчы, Дараўскай гміне Баранавіцкага павета Навагрудскага ваяводства. З 1939 года ў БССР. З 15 студзеня 1940 года ў Навамышскім раёне Баранавіцкай, з 8 студзеня 1954 года Брэсцкай абласцей, з 8 красавіка 1957 года ў Баранавіцкім раёне. У Вялікую Айчынную вайну з чэрвеня 1941 года да ліпеня 1944 года акупіравана нямецка-фашысцкімі захопнікамі, якія ў 1944 годзе спалілі вёску і загубілі З жыхароў. На франтах вайны загінулі 11 вяскоўцаў. Да 22 сакавіка 1962 года вёска ўваходзіла ў склад Лаўрынавіцкага сельсавета. У 1970 годзе да яе далучаны суседнія вёскі Адахаўшчына 2-я і Адахаўшчына 3-я. Да 26 чэрвеня 2013 года вёска ўваходзіла ў склад Каўпеніцкага сельсавета. Насельніцтва XIX стагоддзе: 1886 — 63 двары, 580 жыхароў. XX стагоддзе: 1909 — 161 двор, 1070 жыхароў. 1940 — 76 гаспадарак, 238 жыхароў. 1959 — 508 жыхароў. 1998 — 33 двары, 34 жыхары. XXI стагоддзе: 2005 — 77 жыхароў, 53 гаспадаркі. Інфраструктура Працуе магазін. Славутасці Свята-Ільінская царква Вядомыя асобы М. І. Ігнатовіч — беларускі дзяржаўны дзеяч. Зноскі Літаратура Гарады і вёскі Беларусі: Энцыклапедыя. Т. 3, кн. 1. Брэсцкая вобласць / рэдкал.: Г. П. Пашкоў (дырэктар) і інш. — Мн.: Беларуская Энцыклапедыя імя Петруся Броўкі, 2006. — 528 с.: іл. — 4 000 экз. — ISBN 985-11-0373-X. Спасылкі На Вікісховішчы ёсць медыяфайлы па тэме Адахаўшчына (Баранавіцкі раён) Адахаўшчына (Баранавіцкі раён) на сайце Глобус Беларусі (руск.)